Държавен вестник, бр. 41, 2021 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  41
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ЗДРАВЕОПАЗВАНЕТО
ПРАВИЛНИК
за функциите и състава на Експертния съвет 
за одобряване на стратегически карти за шум 
и планове за действие
Раздел I
Общи положения
Чл. 1. С този правилник се уреждат функ-
циите и съставът на Експертния съвет за одо-
бряване на стратегическите карти за шум по 
чл. 5, ал. 6, т. 2 от Закона за защита от шума 
в околната среда и на плановете за действие 
по чл. 8, ал. 2, т. 2 от Закона за защита от 
шума в околната среда, наричан по-нататък 
„съветът“.
Чл. 2. Съветът е постоянно действащо екс-
пертно консултативно звено към министъра 
на здравеопазването във връзка с одобряване 
на стратегическите карти за шум и на пла-
новете за действие за основните железопътни 
линии, основните летища и основните пътища 
по смисъла на Закона за защита от шума в 
околната среда.
Раздел II
Функции
Чл. 3. Съветът:
1. разглежда и обсъжда подадените до 
министъра на здравеопазването искания за 
одобряване на проекти на стратегически карти 
за шум и на планове за действие за основни-
те железопътни линии, основните летища и 
основните пътища ведно с приложената към 
тях документация;
2. оценява съответствието на представените 
проекти на стратегически карти за шум и на 
планове за действие с изискванията, посочени 
в Закона за защита от шума в околната среда 
и Наредбата за изискванията към разработ-
ването и съдържанието на стратегическите 
карти за шум и към плановете за действие, 
приета с Постановление № 217 на Министер-
ския съвет от 2006 г. (ДВ, бр. 70 от 2006 г.);
3. връща на предоставилия документацията 
проектите на стратегически карти за шум и 
на планове за действие, които не са пълни 
или имат несъответствие с нормативните 
изисквания за коригиране;
4. предлага на министъра на здравеопаз-
ването решение за одобряване на внесения 
проект на стратегическа карта за шум или 
на план за действие.
Раздел III
Състав
Чл. 4. (1) Съветът се създава със заповед 
на министъра на здравеопазването.
(2) Съветът се състои от председател, за-
местник-председател и по равен брой членове, 
определени от министъра на здравеопазването 
и министъра на околната среда и водите. 
(3) Председателят на съвета се определя от 
министъра на здравеопазването, а заместник-
председателят – от министъра на околната 
среда и водите.
Чл. 5. Членовете на съвета:
1. нямат право да разгласяват информа-
ция, станала им известна при или по повод 
изпълнение на функциите им в съвета, за 
което подписват декларация;
2. не получават заплащане за изпълнение 
на своите функции и задачи.
Чл. 6. (1) В заседанията на съвета по ре-
шение на председателя могат да участват и 
други експерти в зависимост от спецификата 
на внесените за разглеждане проекти.
(2) Експертите по ал. 1 участват в заседа-
нията на съвета без право на глас.
Чл. 7. (1) Работата на съвета се подпомага 
от секретар, който не е член на съвета. 
(2) Секретарят се определя със заповедта 
по чл. 4, ал. 1.
Раздел IV
Организация на дейността
Чл. 8. Дейността на съвета се организи-
ра и ръководи от председателя, а в негово 
отсъствие функциите му се изпълняват от 
заместник-председателя.
Чл. 9. (1) Заседанията на съвета се свик-
ват от председателя при предоставяне на 
документация за одобряване на проект на 
стратегическа карта за шум или на план за 
действие за основните железопътни линии, 
основните летища и основните пътища.
(2) Членовете на съвета и лицата по чл. 6, 
ал. 1 и чл. 10, ал. 3 се уведомяват за насроч-
ване на заседание и за дневния му ред от 
секретаря на съвета. Секретарят на съвета 
осигурява навременното разпространение на 
всички необходими документи за провеждане 
на заседанието до членовете на съвета.
(3) Членовете на съвета участват в засе-
данията лично, като представят и писмено 
становище, участват в разискванията и в 
гласуването на решенията на съвета.
(4) В случай че някой от членовете на 
съвета е възпрепятстван да присъства на за-
седанието, той уведомява секретаря на съвета 
за това и му предоставя по електронна поща 
подписано писмено становище по материалите 
от дневния ред.